Diari Oficial de la Generalitat Valenciana


Sumari del DOGV 4390, del 02-12-2002 (2002/13208)

ACORD de 29 d'octubre de 2002, de la Comissió Territorial d'Urbanisme d'Alacant, relatiu al projecte d'expropiació per taxació conjunta de terrenys per a condicionament de l'accés a la futura planta de tractament de residus a Xixona.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4390

Data del DOGV
:   02-12-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/13126


Data del document
:   29-10-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Xixona
    * pla d'urbanisme
    * expropiació

ACORD de 29 d'octubre de 2002, de la Comissió Territorial d'Urbanisme d'Alacant, relatiu al projecte d'expropiació per taxació conjunta de terrenys per a condicionament de l'accés a la futura planta de tractament de residus a Xixona. [2002/X13144]
  
Vist l'expedient de referència i sobre la base dels següents antecedents i consideracions:
  
Antecedents de fet
  
Primer
  
L'Ajuntament de Xixona remet, amb data 3 de juliol de 2002, l'expedient i la documentació complementària, relativa a l'expropiació per taxació conjunta de terrenys per al condicionament de l'accés a la futura planta de tractament de residus a l'efecte d'aprovació per la Comissió Territorial d'Urbanisme.
  
Segon
  
L'Ajuntament de Xixona actua com a administració expropiant i com a beneficiària de l'expropiació la Sociedad Reciclados y Compostaje Piedra Negra, SA, de conformitat amb el que regula l'article 214 del text refós de la Llei del Sòl, de 26 de juliol de 1992, la vigència del qual es manté en la disposició derogatòria única de la Llei 6/98, sobre Règim del Sòl i Valoracions (LRSV).
  
Tercer
  
Durant la tramitació del mencionat expedient s'han dut a terme les actuacions següents:
  
I. Amb data 5 de març de 2002 el Ple de l'Ajuntament de Xixona va adoptar l'acord de sotmetre a informació pública per termini d'un mes el projecte d'expropiació de terrenys per a l'accés a la planta de tractament de residus.
  
II. El referit acord es va publicar en el tauler d'anuncis de l'Ajuntament, en el Butlletí Oficial de la Província núm. 72, de 27 de març de 2002, i en el diari Información de 19 de març de 2002, i en el Diari Oficial de la Generalitat Valenciana núm. 4.225, de 10 d'abril de 2002, i es van efectuar les notificacions individuals als titulars de béns i drets afectats.
  
III. Durant el període de sotmetiment a informació pública s'ha presentat una al·legació que va ser informada oportunament.
  
Quart
  
Constituïx l'objecte de l'expedient l'expropiació dels béns i els drets dels propietaris afectats pel projecte d'expropiació de referència, a fi de possibilitar l'execució d'un accés viari a la planta.
  
La planta de tractament de residus correspon a una actuació integral, l'ordenació urbanística de la qual ha sigut aprovada definitivament com a declaració d'interés comunitari, per Acord del Govern Valencià, amb data 26 de juliol de 2001.
  
L'accés de la ubicació elegida a la xarxa viària general s'ha establit, per tràmit de declaració d'impacte ambiental, per mitjà de la connexió des de la CN-340 (Cadis-Barcelona), d'esta carretera partixen els camins d'accés al paratge de Pedra Negra. El camí es pren en el km 761, a l'altura de la subestació elèctrica i de la casa de la Mina des d'on cal recórrer uns 2.000 metres fins a arribar al paratge.
  
L'actuació se situa en el terme municipal de Xixona, en sòl no urbanitzable des de la carretera N-340 als límits de la parcel·la denominada Piedra Negra. El nou traçat plantejat, en realitzar-se una nova variant, circula a vegades per l'antic traçat de la via pecuària encara que, en alguns trams, es planteja una reducció de radis de la revolta que exigixen una ocupació de superfície fora del domini públic, a expropiar.
  
Les afectacions sobre terrenys són considerats de dues maneres distintes que seran l'ampliació de l'amplària de la CN-340 per a la construcció de carrils d'acceleració desacceleració, que ocuparien zones d'actuals zones de servitud que s'han d'ampliar, i, d'altra banda, el condicionament i la millora del camí veïnal que conduïx des de la connexió amb la carretera N-340 i l'accés a la planta.
  
Cinqué
  
La documentació tècnica que integra el projecte és la següent:
  
1. Determinació de l'àmbit territorial amb els documents que ho identifiquen quant a situació, superfície i límits.
  
2. Memòria comprensiva de la relació de propietaris afectats i dels béns i els drets que s'han d'expropiar i els criteris de valoració segons la seua qualificació urbanística.
  
3. Fulls de preu just individualitzats de cada finca, que contenen el valor del sòl i, si és procedent, el corresponent a les edificacions, obres, instal·lacions i plantacions.
  
Sisé
  
Amb data 9 de setembre de 2002 s'ha sol·licitat un informe de la Gerència Regional del Cadastre de la Comunitat Valenciana, sense que conste la seua emissió i que ha transcorregut el termini legalment establit per a la seua emissió.
  
Fonaments de dret
  
Primer
  
Se sotmet a la Comissió Territorial d'Urbanisme d'Alacant l'aprovació definitiva del projecte d'expropiació per taxació conjunta dels terrenys per al condicionament de l'accés a la futura planta de tractament de residus, del municipi de Xixona.
  
La resolució d'aprovació definitiva de la Comissió Territorial d'Urbanisme haurà de limitar-se a un mer control de legalitat, sense cap valoració de l'oportunitat del projecte, i, al mateix temps, la intervenció d'este òrgan ho serà sense perjuí de la ulterior actuació del jurat provincial d'expropiació, que serà qui, en última instància, si hi ha oposició dels expropiats, resoldrà sobre el preu just. Així les coses, la intervenció de la Comissió s'haurà de limitar a la comprovació que la tramitació del projecte s'ha ajustat a la normativa vigent, que la documentació és suficient per a complir els preceptes legals i que el mètode de valoració efectuat s'ha ajustat als procediments legals.
  
L'article 20.3 de la Llei 4/1992, de la Generalitat Valenciana, sobre Sòl no Urbanitzable(LRSV), establix que: «l'aprovació de l'actuació integral portarà implícita, a l'efecte d'expropiació, la declaració de l'interés social i de la necessitat d'ocupació dels terrenys que, de conformitat amb el projecte aprovat, siguen necessaris per a l'execució d'aquella i per al seu enllaç amb els corresponents sistemes generals».
  
L'article 23 de la LRSV disposa que: «a l'efecte d'expropiació, les valoracions del sòl s'efectuaran d'acord amb els criteris establits en la present llei, qualsevol que siga la finalitat que la motivà i la legislació, urbanística o d'un altre caràcter, que la legitime». D'esta manera, en eixe simple control de legalitat que ens ocupa, del que es tractarà fonamentalment és de comprovar l'adequació del projecte a esta llei i a la normativa complementària d'esta.
  
Segon
  
L'expedient s'ha tramitat de conformitat amb el que establixen els articles 138 i següents del text refós de la Llei del Sòl de 1976, i es complixen les garanties procedimentals exigibles.
  
La recent sentència del Tribunal Constitucional d'11 de juliol de 2001 declara insconstitucional l'article 38 de la Llei del Règim del Sòl i Valoracions que regulava que en la tramitació de les expropiacions per taxació conjunta, el pagament o el depòsit de l'import de la valoració establida per l'òrgan competent a aprovar el projecte d'expropiació habilitarà per a procedir a l'ocupació de la finca. No obstant això, i de conformitat amb la declaració d'inconstitucionalitat de la disposició de derogació del text refós de la Llei del Sòl de 1992 (efectuada per la STC 61/97), que derogava la Llei del Sòl de 1976, s'ha de rehabilitar el dit text legal, en este article 138 s'arreplega el mateix contingut legal que en l'article 38 declarat inconstitucional, per la qual cosa, en defecte de regulació autonòmica, i d'acord amb la clàusula residual de l'article 149.3 de la Constitució, el procediment de taxació conjunta serà el regulat per l'article 138 de la Llei del Sòl de 1976.
  
Tercer
  
La documentació s'estima completa d'acord amb el que preveu l'article 202 del Reglament de Gestió Urbanística.
  
Quart
  
L'objecte de l'expedient es considera adequat segons el que establix l'article 34 de la LRSV, i es troba legitimat l'exercici de la potestat expropiatòria per l'aprovació del corresponents instrument de planejament urbanístic que preveu la seua obtenció per mitjà d'expropiació.
  
Cinqué
  
Els criteris de valoració utilitzats es consideren, en principi, ajustats al que establixen els articles 23 i següents de la LRSV.
  
La valoració del sòl s'ha efectuat de conformitat amb l'article 26 de la LRSV com a sòl no urbanitzable.
  
El valor de les plantacions, obres i edificacions que existixen en l'àmbit es determinen segons els criteris de l'article 31 de la Llei 6/98, del Règim del Sòl i Valoracions, i de la Llei d'Expropiació Forçosa.
  
Sisé
  
La Comissió Territorial d'Urbanisme és l'òrgan competent per a resoldre sobre l'aprovació de l'expedient d'expropiació del procediment de taxació conjunta, segons disposen els articles 202.6 del Reglament de Gestió Urbanística i 10. d) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Tal resolució s'haurà de notificar als interessats titulars de béns i drets que figuren en este i els conferix un termini de 20 dies a l'efecte de manifestar la seua disconformitat amb la valoració establida. En este cas es donarà trasllat de l'expedient i del full d'apreciació impugnat al jurat provincial d'expropiació forçosa perquè se seguisquen els tràmits pertinents de determinació del preu just. Si els interessats no formulen cap oposició en el termini anteriorment citat, s'entendrà acceptada la valoració fixada en l'acte d'aprovació de l'expedient, i s'entén determinat el preu just definitivament i de conformitat.
  
En qualsevol cas, l'acord de l'aprovació de l'expedient d'expropiació, pel procediment de taxació conjunta, habilita que, després del pagament previ o del depòsit de l'import es puga procedir a l'ocupació dels béns i els drets afectats per l'expropiació, i que produïx els efectes prevists en els números 6, 7 i 8 de la Llei d'Expropiació Forçosa, sense perjuí de la valoració, si és procedent, pel jurat provincial d'expropiació (article 38, LRSV).
  
Vists els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme acorda:
  
1. Aprovar definitivament l'expedient d'expropiació de referència tramitat pel procediment de taxació conjunta, per a l'obtenció dels terrenys per al condicionament de l'accés a la futura planta de tractament de residus, del terme municipal de Xixona.
  
El dit acord implica la declaració d'urgència de l'ocupació dels béns i els drets afectats per l'expropiació, als efectes prevists en l'article 28 de la Llei 6/1998, sobre Règim del Sòl i Valoracions i de la Llei d'Expropiació Forçosa.
  
2. Notificar el present acord, acompanyat dels corresponents fulls de preu just, als interessats titulars de béns i drets que apareixen en l'expedient i els conferix un termini de 20 dies durant el qual podran manifestar per escrit davant d'esta Comissió la seua disconformitat amb la valoració establida.
  
En el cas que es formule oposició a la valoració es donarà trasllat de l'expedient i del full d'apreciació impugnat al jurat provincial d'expropiació forçosa perquè se seguisquen els tràmits pertinents de determinació del preu just, sense perjuí que el pagament o depòsit de l'import de la valoració produirà els efectes prevists en els números 6, 7 i 8 de l'article 52 de la Llei d'Expropiació Forçosa.
  
En cas contrari, s'entendrà acceptada la valoració fixada en l'acte d'aprovació de l'expedient, i s'entén determinat el preu just definitivament i de conformitat.
  
3. Publicar íntegrament el present acord aprovació en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que no té el document de normes urbanístiques.
  
Contra el present acord, que no posa fi a la via administrativa, es podrà interposar recurs d'alçada davant de conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú, i l'article 23.1 del Reglament dels Òrgans Urbanístics de la Generalitat Valenciana. El citat recurs procedirà contra els distints elements integrants de l'expedient excepte sobre la fixació del preu just, la determinació de la qual se sotmetrà al procediment assenyalat en el punt segon anterior.